Komission asetus (ETY) N:o 2190/90, annettu 27 päivänä heinäkuuta 1990, jalostamattomien kuivattujen viinirypäleiden myynnistä tislaamoteollisuudelle ennakolta vahvistettuun hintaan



Virallinen lehti nro L 198 , 28/07/1990 s. 0029 - 0030

Suomenk. erityispainos Alue 3 Nide 33 s. 0072

Ruotsink. erityispainos Alue 3 Nide 33 s. 0072



KOMISSION ASETUS (ETY) N:o 2190/90, annettu 27 päivänä heinäkuuta 1990, jalostamattomien kuivattujen viinirypäleiden myynnistä tislaamoteollisuudelle ennakolta vahvistettuun hintaan EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1202/90(2), ja erityisesti sen 8 artiklan 8 kohdan, ottaa huomioon hedelmä- ja vihannesjalostealan tuotantotukijärjestelmän yleisten sääntöjen vahvistamisesta 7 päivänä toukokuuta 1990 annetun neuvoston asetuksen (ETY) N:o 1206/90(3), ja erityisesti sen 6 artiklan 2 kohdan, sekä katsoo, että varastointielinten jalostamattomien kuivattujen viinirypäleiden ja kuivattujen viikunoiden ostamisesta, myymisestä ja varastoimisesta 12 päivänä maaliskuuta 1985 annetun komission asetuksen (ETY) N:o 626/85(4), sellaisena kuin se on muutettuna asetuksella (ETY) N:o 862/90(5), 6 artiklan 2 kohdassa säädetään, että tiettyyn käyttöön tarkoitetut tuotteet myydään ennakolta vahvistettuun hintaan tai tarjouskilpailulla, varastointielinten jalostamattomien kuivattujen viinirypäleiden myynnistä alkoholin valmistukseen 10 päivänä huhtikuuta 1989 annetussa komission asetuksessa (ETY) N:o 913/89(6) säädetään mahdollisuudesta myydä jalostamattomat kuivatut viinirypäleet tislaamoille ennakolta vahvistettuun hintaan, Kreikan varastointielinten hallussa on noin 17 266 tonnia jalostamattomia kuivattuja viinirypäleitä vuosien 1985 ja 1988 sadosta; näitä tuotteita ei voida saattaa myytäviksi suoraan ihmisravinnoksi; nämä tuotteet olisi tarjottava tislaamoille, myyntihinta olisi vahvistettava niin, että vältettäisiin häiriöt yhteisön alkoholijuomien ja tislattujen alkoholijuomien markkinoilla, asetuksen (ETY) N:o 913/89 2 artiklan 2 kohdassa säädetty jalostamisen takaamiseksi tarkoitettu vakuuden määrä olisi vahvistettava kuivattujen viinirypäleiden tavanomaisen markkinahinnan ja tämän asetuksen mukaisen myyntihinnan erotuksen mukaisesti, komission asetuksessa (ETY) N:o 914/89(7), sellaisena kuin se on muutettuna asetuksella (ETY) N:o 3790/89(8), säädetään vuosien 1985 ja 1986 sadosta kuivattujen viinirypäleiden myymisestä tislaamoteollisuudelle ennakolta vahvistettuun hintaan; annetut luvut on ylitetty nykyisessä tilanteessa; hallinnollisista syistä olisi laskettava tosiasialliset varastot ja hinnat sekä kumottava kyseinen asetus, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Liitteessä luetellut Kreikan varastointielimet saattavat myyntiin enintään 500 tonnia kuivattuja korintteja vuoden 1985 sadosta ja 7 000 tonnia sultanarusinoita vuoden 1988 sadosta, asetusten (ETY) N:o 626/85 ja (ETY) N:o 913/89 säännösten mukaisesti - 11,3 ecun hinnalla 100 nettokilogrammaa korintteja kohti ja - 9,3 ecun hinnalla 100 nettokilogrammaa sultanarusinoita kohti. 2 Asetuksen (ETY) N:o 913/89 2 artiklan 2 kohdassa tarkoitettu vakuus jalostamisen takaamiseksi vahvistetaan 13,715 ecuun 100 nettokilogrammaa korintteja kohti ja 15,715 ecuun 100 nettokilogrammaa sultanarusinoita kohti. 2 artikla 1 Ostohakemukset on esitettävä kirjallisena jokaiselle Kreikan varastointielimelle YDAGEPin pääkonttoriin, 241 Acharnon Street, Athens. 2 Asianomaiset saavat varastoituihin määriin ja varastointipaikkoihin liittyvää tietoa liitteessä ilmoitetuista osoitteista. 3 artikla 1 Toimivaltaisen viranomaisen on varmistettava, että 1 artiklan 1 kohdassa säädettyä määrää ei ylitetä. 2 Varastointielinten on ilmoitettava joka päivä toimivaltaiselle viranomaiselle hakemuksista ja määristä, joita pidetään hyväksyttävinä sovellettaessa asetuksen (ETY) N:o 626/85 8 artiklan 1 kohtaa. Tämän vuoksi mainitun viranomaisen on annettava lupa ennen ostohakemuksen hyväksymistä. 3 Jos ostohakemukset ylittävät 1 artiklan 1 kohdassa mainitun määrän, toimivaltainen viranomainen jakaa käytettävissä olevien kuivattujen viinirypäleiden määrät arpomalla. 4 artikla Kumotaan asetus (ETY) N:o 914/89. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 49, 27.2.1986, s. 1 (2) EYVL N:o L 119, 11.5.1990, s. 66 (3) EYVL N:o L 119, 11.5.1990, s. 74 (4) EYVL N:o L 72, 13.3.1985, s. 7 (5) EYVL N:o L 90, 5.4.1990, s. 12 (6) EYVL N:o L 97, 11.4.1989, s. 5 (7) EYVL N:o L 97, 11.4.1989, s. 7 (8) EYVL N:o L 367, 16.12.1989, s. 46 LIITE Luettelo varastointielimistä, joihin viitataan tämän asetuksen 1 artiklassa SULTANARUSINAT 1 KSOS, Kanari 24, Athina, Grekland. 2 Enosis Georgikon Sineterismon Irakliou Critis, Iraklio Kritis, Grekland. 3 Enosis Georgikon Sinesterismon Messaras, Mires Irakliou Kritis, Grekland. 4 Enosis Georgikon Sineterismon Monofatsiou, Assimi Irakliou Kritis, Grekland. 5 Agrotikos Sineterismos Kroussonos, Krousson Kritis, Grekland. KORINTIT 1 ASO, Mezonos 241, Patras, Grekland. 2 Enosis, Georgikon Sinesterismon Zakynthou, Zakynthos, Grekland.